เที่ยวพม่า: เกริ่นนำ | Simple & Clean
เที่ยวพม่า: เกริ่นนำ
เพิ่งกลับจากพม่า ไปมาหนึ่งอาทิตย์ หลายคนคงแปลกใจว่าไปทำไม มีชีวิตรอดกลับมาได้ด้วยหรอ เราเองก็ยังงงๆอยู่ เพราะพม่าไม่ใช่เมืองน่าเที่ยวแต่อย่างใดในสายตาชาวโลก เราก็แค่โดนอีเก่งแฮ่นมาโฆษณาว่า ทะเลเจดีย์สวยมากๆๆๆ แค่นั้น…เราก็ไฟลท์หาตั๋วแอร์เอเชียไปกลับ 2000 บาท แล้วปิดเทอมพอดีด้วย ก็เลยไปกะแม่สองคน โดยไม่ได้รู้อะไรเกี่ยวกะพม่าเลยที่นอกเหนือไปจากบทเรียนเสียกรุงกะอองซานซูจี
จากการไปสัมผัสมาเอง เราก็อยากให้คนอื่นรับรู้เกี่ยวกะพม่าและมองพม่าดีขึ้น (เลยอาจจะเขียนยาวหน่อย ช่วยทนอ่านหน่อยนะ (นานๆจะขอร้องให้อ่านจิงๆซะที)) มุมมองของเราต่อพม่าดีขึ้นเยอะเลย จิงๆเป็นประเทศที่มีวัฒนธรรมกิ๊บเก๋ (เผลอๆอาจจะมากกว่าไทยอีก) ให้ความรู้สึกผสมผสานของทั้งไทย จีน อินเดีย ในประเทศเดียวกัน (จิงๆไทยนี่ก็ผผสมอยู่แล้วนะ) ผู้คนก็นิสัยดีมากมาย (ดีกว่าคนไทยในกรุงเทพมากนัก) แต่ประเทศเหมือนถูกหยุดเวลาไว้เมื่อ 40 ปีที่แล้ว (ตัวเลขนี่เมคเอง) เมืองใหญ่ๆสภาพเหมือนบ้านนอกของไทย การเดินทางยังลำบาก ชีีวิตความเป็นอยู่นี่ ดูแย่ที่สุดตั้งแต่เราเจอมา สงสารแต่ผู้คนที่ต้องอยู่กับรัฐบาลไพร่ๆแบบนี้ (เสื้อเหลืองแดงของไทยดูจัสไปเรย) แต่ผู้คนกลับยิ้มแย้มนิสัยดี เฟรนด์ลี่มากมาย
โลนลี่แพลนเนท เขียนดีมาก และพยายามให้ข้อมูลเรื่องสถานการณ์ปัจจุบัน บอกตั้งแต่ว่าควรหรือไม่ควรไป เพราะรัฐบาลเกิดอยากจัดปีท่องเที่ยวขึ้นมาเมื่อปี 2005 ก็เกณฑ์แรงงาน เน้นว่า เป็นการบังคับ ให้ไปสร้างถนนหนทาง สร้างสนามบินเพื่อต้อนรับนักท่องเที่ยว อองซานซูจีจะต่อต้านเรื่องการมาเที่ยวพม่าเป็นอย่างมาก เพราะเป็นการเพิ่มรายได้ให้รัฐบาล (หนูอ่านเสร็จก็กรี๊ด ทำไงดีคะ ซื้อตั๋วไปแล้ว ไม่ให้หนูไปหรอ) แต่จากข้อมูลหลายอย่างบอกว่า ถึงยังไงรัฐบาลพม่าก็มีรายได้อลังการจากขนส่งแก๊ซให้ไทย และสารพัดโครงการกะจีน อินเดีย และอังกฤษ การที่เราเข้าไปเที่ยว ถึงแม้จะจ่ายเงินเล็กๆน้อยๆให้รัฐบาล แต่ก็มีส่วนนึงที่ตกถึงมือประชาชนตาดำๆโดยตรง (แต่พวกไปกับกรุปทัวร์คุณป้านี่ไม่นับนะจ๊ะ เงินเข้ากระเป๋ารัฐบาลเกือบหมด) เราก็เลยตั้งเป้าไปกระจายรายได้เต็มที่
ไหนๆตอนนี้เราก็นั่งอ่านไกด์บุคจนคิดว่ามีความรู้เกี่ยวกะพม่าพอสมควร เลยคิดว่าต้องพ่นต่อ ไม่งั้นเดี๋ยวลืม และ ก็จะขอพ่นตั้งแต่ประวัติศาสตร์ตั้งแต่เริ่มแรก (แต่ย่อๆจ้ะ) แล้วจะมีรูปประกอบพร้อมประสบการณ์จิงเป็นระยะตามเมืองที่ได้ไป ผู้รู้ (เช่น ปวร) มาจับผิดข้อมูลได้ตามอัธยาศัยจ้ะ
เมื่อประมาณ 2500 ปีก่อน มีคนอพยพมาจากทางตอนใต้ของจีนหลายสาย แบ่งเป็นเผ่าใหญ่ๆได้ 4 เผ่า
1. มอญ พวกนี้เป็นแก๊งเดียวกะขอม แต่มอญลงมาแม่น้ำสาละวิน ในขณะที่ขอมลงแม่น้ำโขง มอญก็มาตั้งรกรากอยู่แถวตอนใต้ของพม่าหรือใกล้ๆแม่ฮ่องสอน ตาก ก็เจริญรุ่งเรืองดีงาม
2. ปยู อันนี้เป็นแก๊ง ทิเบต-พม่า มาอยู่ทางตอนเหนือของพม่า ก็เจริญงอกงามดีเช่นเดียวกัน
3. พม่า ช่วงเริ่มต้นยังง่อยอยู่เลย เป็นอะไรลีบๆท่ามกลางมอญและปยู เพิ่งจะเริ่มโด่งดังเมื่อพันปีก่อน (แต่ก็แก่กว่าสยามประเทศที่ตั้งมา 700 กว่าปีเอง)
4. ยะไข่ อยู่ทางตะวันตกของพม่าปัจจุบัน ติดกะพวกบังคลาเทศ อินเดีย เป็นแก๊งทิเบต-พม่าเหมือนกัน แต่ไม่ค่อยได้ไปตบตีกับคนอื่นมากเท่า
กลุ่มนี้ทั้งหมดได้รับอิทธิพลศาสนาพุทธเถรวาทเข้าไปเต็มๆ แต่ที่เหมือนรับเข้าไปมากๆช่วงแรกเห็นจะเป็นพวก มอญ กับ ยะไข่ ต่อมาพอ มอญ ปยู เริ่มถดถอย ในขณะที่พม่าเริ่มปีกกล้าขึ้นมา ก็เลยมีอาณาจักรของพม่าครั้งแรกที่ พุกาม …ติดตามตอนต่อไป
Tags: bamar, lonely planet, mon, myanmar, pyu, rakhaing	Comments
culture, knowledge, myanmar, travel
← thesis scam
พุกาม →
2 Responses to “เที่ยวพม่า: เกริ่นนำ”
ไอเพิ่งอ่าน เพิ่งเห็นว่ายูเขียนดีมากมายนิ
เพิ่งรู้หรอ โฮะๆ ปล. ไอนั่งเทียนเขียนทั้งนั้นเรย แต่ความตั้งใจยิ่งกว่าเขียนรายงานอีก อิอิ